Amǒs tē, miǹkǒl myâyi kwí mīḿkpāmáŋ mə́yɔg, mvɛ́d miǹkǒl é ngabyé mə̄nyáŋ anə́ édudug, mińkód mí átotóŋ yā Yúda mí mān kúlū ndón. Ǹsólé mə̄ndím wâyi tólē á Ndá Ǹtondôbə, ó ngawɔdan m̀bíbíŋ Ákasias. 19Ǹnam Égîptɛn wâyi bɔ̌ dzǎm ngɔ́l, Édom a ndámán amú yə̄ nâ, bə́ ngábɔ̄ bɔ́n bə́ Yúda abé, bə́ mān soě məkǐ bə́sósōó bə́ bod á sí, á ńnam wábán. 20Ḿfág Yúda, bod bə́ ḿbāā hə bə́ lóŋó étē, á Yērúzalɛm, m̀miě bod m̀bɔ́g tə dzə́man. 21Madzó nâ məkǐ mábán mə́ nə təge ai atɔ́n, owé madzó nálā. Ńtondôbə yǎ á tɔá á Síon. [1] Bitá bí ngábə́ anə́ ḿfūfúb ású ésíé, bəzimbi anə́ mīḿfūfúb mí bod, asú tē ńdɔ̄ bə́ ngábə́ yəan komozǎn bītá ai abuí biki, dzyá yā étē “təge dǐŋ mīníngá”. [2] Byə́m bí mvɔ̄í byâvəŋan byə́m bítá, amú sí yandáman.